section_heading: Prvi svjetski rat
paragraph_text: Na početku Prvog svjetskog rata Kirchbach je reaktiviran, te postaje zapovjednikom XII. pričuvnog korpusa kojim će zapovijedati većim dijelom rata. Navedeni korpus se na početku rata nalazio u sastavu 3. armije pod zapovjedništvom Maxa von Hausena u okviru koje Kirchbach sudjeluje u Prvoj bitci na Marni. Tijekom 1915. Kirchbach sudjeluje u Prvoj bitci u Champagni, dok tijekom 1916. zapovijedajući XII. pričuvnim korpusom sudjeluje u Bitci na Sommi i nakon toga u Trećoj bitci kod Ypresa. Za zasluge u zapovijedanju 11. kolovoza 1916. odlikovan je ordenom Pour le Mérite.